За първи път процесът по планиране и провеждане на „PLATINUM LION“ е изцяло отговорност на Сухопътните войски на Република България. През тази година в съвместната подготовка на учебен полигон „Ново село“ участват над 700 военнослужещи от Втора механизирана бригада от състава на българските Сухопътни войски, Центъра за подготовка на специалисти в Сливен, Военновъздушните сили, Служба „Военна полиция“ и Военномедицинска академия, както и от военни формирования от сухопътните войски на Албания, Грузия, Молдова, Румъния, САЩ, Сърбия, и Черна Гора. По време на тактическите действия в рамките на „PLATINUM LION - 2018“ задачите се изпълняват с над 100 единици бронетанкова техника, бойни бронирани машини, артилерийски системи, 4 танка, вертолети Ми-24, „Кугар“ и друга специализирана техника.